钦定古今图书集成/理学汇编/学行典/第209卷 > 李翀
## 钦定古今图书集成/理学汇编/学行典/第209卷 > 李翀

按《台州府志》：李翀，幼习礼经，父清，宿州判官，卒于任。
翀扶柩还，盗欲剖之，翀叩头流血曰：“破吾柩，宁破吾
腹。”盗感其孝，夺衣裳而去。母陶氏，遘危疾，医谓非人
肉不疗，翀刲股作羹以进之，母疾渐苏。比卒，苫块一
如礼。岁时忌日，必斋素涕泣，自号其室曰“思斋。”陈太
守勉以哀不可过，更曰“辍思，作《孝行传》纪之。”